Leppäveden–Kynsiveden alue

Leppäveden–Kynsiveden alue (vesistöaluetunnus 14.3) on Kymijoen vesistössä sijaitseva ensimmäisen jakovaiheen alue, joka muodostuu Leppävedestä, Saraavedestä, Vatianjärvestä, Niinivedestä ja Kynsivedestä, sekä niihin laskevista lähialueiden vesistöistä. Vesistöalueeseen laskee muualta tulevat Viitasaaren reitin valuma-alue (14.4), Saarijärven reitin valuma-alue (14.6) ja Rautalammin reitin valuma-alue (14.7). Leppäveden–Kynsiveden alueen vedet laskevat Vaajakoskella Vaajanvirrasta Päijänteeseen, joka kuuluu Suur-Päijänteen alueeseen (14.2). Alueella sijaitsee osuus Kymijoen vesistön pääreitistä.

 Yleistä 
 Vesistöalueen sijainti 
Vesistöalueen pinta-ala on 2 531,19 neliökilometriä, mikä tekee noin 7 % koko vesistöalueesta, ja sen järvisyys on 16,68 prosenttia. Vesistöalueen alarajana on Vaajanvirta ja Vaajakosken vesivoimalaitos, jonka yläpuolisen valuma-alueen pinta-ala on 17 683,85 neliökilometriä ja järvisyys 16,98 prosenttia. Vesistöalue sijaitsee Keski-Suomen maakunnassa, mutta sen lounais- ja itäosat ulottuvat hieman Pohjois-Savon puolelle. Se sijaitsee Kymijoen vesistöalueen pohjoisosassa keskellä muita sen vastaavan jakoalueen alueita. Sen eteläpuolella on Suur-Päijänteen alue (14.2) ja sen lounaispuolella on Jämsän reitin valuma-alue (14.5). Länsipuolella sijaitsee Saarijärven reitin valuma-alue (14.6), pohjoispuolella on Viitasaaren reitin valuma-alue (14.4) ja koillispuolella lyhyesti Rautalammin reitin valuma-alue (14.7). Vesistöalueen kaakkoispuolella sijaitsee enää Mäntyharjun reitin valuma-alue (14.9).

 Pääuoma 
Pääuoman nimityksen rinnalla käytetään Järvi-Suomessa termiä ”reitti” tai tarkentaen ”pääreitti”. Kymijoen vesistöalueella pääuomaan kuuluu Kymijoen alueella (14.1), Suur-Päijänteen alueella (14.2), Leppäveden–Kynsiveden alueella ja Viitasaaren reitin valuma-alueella (14.4) kulkeva reitti. Leppäveden–Kynsiveden alueen osalta reitin kulku on seuraava.

Leppäveden–Kynsiveden alueen reitin pääuoma alkaa Vatianjärven alueelta (14.33), jatkaa Saraaveden alueen (14.32) kautta Leppäveden alueelle (14.31). Tarkemmin kuvailtuna, yläpuolinen osuus tulee Äänekoskelle siitä, mihin se Keiteleeltä jää. Keitele laskee Kuhnamoon kolmea uomaa pitkin, jotka ovat Äänekoski, Paatelan kanava ja Myllykoski. Veden virtaavat etelään päin Aatunselän, sitten Vatianjärveen ja Kuusaankosken kautta Saraaveden Laukaanvirtaan. Saraaveden lounaispäässä vesi putoaa Kuhankosken kanavan luona Leppäveteen. Sieltä se joutuu Jyväskylän Vaajakoskella Vaajanvirran kautta Päijänteeseen. Kymijoen vesistön pääuoman kokonaispituus on yli 530 kilometriä , josta Leppäveden–Kynsiveden alueen osuus edellä kuvattua reittiä kartoista mittaamalla on noin 45 kilometriä.

 Vesistöalueen jako 
Toisen jakovaiheen alueita ovat seuraavat yhdeksän aluetta tai valuma-aluetta. Sisennys tarkoittaa sitä, että vesistöalue laskee tai yhtyy yläpuoliseen vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen alajuoksulta luetellussa järjestyksessä. Pääuomaan kuuluvat vesistöalueiden linkit on lihavoitu :
 → Suur-Päijänteen alue (14.2)
 Leppäveden alue (14.31) 
 Saraaveden alue (14.32)
 Vatianjärven alue (14.33)
 Niiniveden valuma-alue (14.34) 
 ← Viitasaaren reitin valuma-alue (14.4)
 ← Saarijärven reitin valuma-alue (14.6)
 Kuusveden–Kynsiveden alue (14.35)
 Liesveden alue (14.36)
 ← Rautalammin reitin valuma-alue (14.7)
 Kuuhankaveden valuma-alue (14.37)
 Niemisjärven valuma-alue (14.38)
 Lievestuoreenjärven valuma-alue (14.39)

 Vesistöalueen rakenne 
 Suomen päävesistö 

Kymijoen vesistö on Suomen päävesistöalue (vesistöaluetunnus 14), jonka valuma-alueen pinta-ala on 37 158,74 neliökilometriä ja sen järvisyys on 18,34 %. Leppäveden–Kynsiveden alue muodostaa noin 6,8 % koko vesistöalueesta.

 Pääuoman sivu-uomia 
Alla on taulukoidussa muodossa lueteltu suurimpia Leppäveden–Kynsiveden alueen reitille laskevia jokia ja ojia. Ne on järjestetty niin, että taulukko alkaa lasku-uomilla, jotka sijaitsevat reitin alajuoksulla, ja loppuu reitin yläjuoksun lasku-uomilla. Silloin seurataan samalla Kymijoen vesistöalueen pääuoman vesireittiä, joka laskee etelässä Suomenlahteen. Pääreitille yhtyy merkittäviä vesimääriä Tarvaalankoskesta, jossa laskee Kynsiveden reitin vedet, Naarakoskesta, jossa laskee Saarijärven reitin vedet, ja Äänekoskesta, jossa laskee pääreitille kuuluvan Viitasaaren reitin veden. Sarakkeessa ”Etäisyys mereen” luvut esittävät pääuoman kohtaa kilometreinä Kotkan rannikolta sillä edellytyksellä, että etäisyys mereen on Laukaanvirralta 320 kilometriä . ”Joen pituus” tarkoittaa sivu-uoman pääuoman pituutta. Virtaamalla tarkoitetaan ilmoitettu keskivirtaamaa (MQ). Taulukon lähteet on esitetty taulukon alla, ja niitä on tarkennettu rivin oikeassa sarakkeessa tietokohtaisesti.

 lasku-uomannimi  järvenkohta  etäisyysmereen(km) pituus(km)  virtaama(MQ)(m³/s) valuma-alue(km²) lähteet   Kymijoen ja Päijänteen kautta matkaa Suomenlahteen tulee yhteensä 320 km. Autiojoki  Leppävesi  326  9   24  3,3,6,6,–,2 Orajoki  Leppävesi  332  17   37  3,3,6,6,–,2 Pienijoki  Leppävesi  343  8   10  3,3,6,6,–,5 Isojoki  Leppävesi  343  5   11  3,3,6,6,–,5 Katinhännänjoki  Leppävesi  345  5   10  3,3,6,6,–,5 Pitkäjoki  Leppävesi  345  26   146  3,3,6,6,–,2 Raatojoki  Leppävesi  347  6   14  3,3,6,6,–,2 oja Vennalammesta  Leppävesi  347  8   20  3,3,6,6,–,5 Myllypuro  Leppävesi  330  7   13  3,3,6,6,–,2 Pyhtäänjoki  Leppävesi  329  8   21  3,3,6,6,–,2 Vihtajoki  Leppävesi  331  8   15  3,3,6,6,–,2 Kuhanpuro  Leppävesi  337  3    18  3,3,6,6,–,2 Neidonsalmi  Saraavesi  349  5   11  3,3,6,6,–,2 Hirvijoki  Saraavesi  348  4   5  3,3,6,6,–,2 Tarvaalankoski (Rautalammin reitti)  Saraavesi  349    57  7 312  3,3,6,–,,2 oja Vuorjärvestä  Saraavesi  345  5   11  3,3,6,6,–,2 oja Asemalammesta  Saraavesi  349  3   11  3,3,6,6,–,2 Peurunkajoki  Vatianjärvi  350  12   67  3,3,6,6,–,2 Peuranjoki  Vatianjärvi  351  6   28  3,3,6,6,–,2 Suppaanpuro  Vatianjärvi  353  3   4  3,3,6,6,–,2 Sikapuro  Vatianjärvi  353  7   11  3,3,6,6,–,2 Rajajoki  Vatianjärvi  356  5   10  3,3,6,6,–,2 Äänekoski (Viitasaaren reitti)  Kuhnamo  366    43  6 265  3,3,6,–,,2 Salakkajoki  Kuhnamo  366  29   158  3,3,6,6,–,2 Naarakoski (Saarijärven reitti)  Kuhnamo  373    26  3 120  3,3,6,–,,2 oja Palavalammesta  Kuhnamo  375       3,3,6,–,–,– Haarapuro  Kuhnamo  375     3,3,6,–,–,– Valuma-alueen latvoilla on Äänekosken yläpuolista pääuomaa vielä 165 kilometriä jäljellä.
Lähteet: 1 = tieto luettu joen omasta artikkelista, 2 = Ekholm, Matti: Suomen vesistöalueet , 3 = Karttapaikka-verkkopalvelu , 4 = Paikkatietoikkuna-verkkopalvelu , 5 = VALUE-verkkopalvelu , 6 =mittaamiseen käytetty Paikkatietoikkunaa ja Karttapaikkaa yhdessä

 Järviä 
Kymijoen vesistöalueen pääuoman reittiosuuteen kuuluvia järviä ovat yläjuoksulta lukien Kuhnamo, Aatunselkä, Vatianjärvi, Saraavesi ja Leppävesi. Kuusveden–Kynsiveden alueelta (14.35) löytyviä suuria järviä ovat esimerkiksi Kuusvesi, Kynsivesi ja Uurainen, Niiniveden valuma-alueelta (14.34) Niinivesi, Kuuhankaveden valuma-alueelta (14.37) Kuuhankavesi ja Armisvesi, Niemisjärven valuma-alueelta (14.38) Niemisjärvi, ja vielä Lievestuoreenjärven valuma-alueelta (14.39) Lievestuoreenjärvi.

 Huomioita 

 Lähteet 

 Viitteet 

*